Цонка Илиева
За какво ми е…

chitanka.info

За какво ми е

тази любов?

Крадена.

На пресекулки.

Незаконородена.

По ъглите хранена.

Пърхаща под капандури.

Като птиците

търся свое небе —

не ми стигат

трохите подхвърлени.

Или пита ще чупя,

преди да политам —

или нищичко да не бъде.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.